दक्षिण भारतीय व्यंजन
अधिकांश व्यंजनों को चावल के साथ और चावल से बने डोसा, अप्पम, इदीयाप्पम, आदाइस और इडली के साथ ही खाया जाता है। बर्मा के साथ अपने व्यापारिक संपर्कों के कारण चेत्तीनाद लोगों ने, एक प्रकार के लाल चिपचिपे चावल से खीर बनाना सीखा है।
दही चावल
दही चावल एक भारतीय व्यंजन है जो भारत के चारों दक्षिणी राज्यों तमिलनाडु, आन्ध्र प्रदेश, केरल और कर्नाटक में विशेष रूप से लोकप्रिय है। इसे दोपहर या रात के खाने में खाया जाता है।दही चावल तैयार करने की विधि बहुत सरल है। चावलों के उबाल कर खट्टी दही में मिलाकर ऊपर से उड़द दाल, राई, अदरक, जीरा और हींग का तड़का लगाया जाता है। स्वादानुसार नमक और दूध मिलाकर इस व्यंजन को परोसा जाता है।